11. ΑΠΟΦΑΣΙΣ ΥΠΟΥΡΓΟΥ ΚΟΙΝ. ΥΠΗΡΕΣΙΩΝ Αριθ. 128/3260 της 19 Σεπτ./18 Οκτ. 1975 (ΦΕΚ Β΄ 1188) Περί αυξήσεως των παρά του Ταμείου Επικουρικής Ασφαλίσεως Υπαλλήλων Εμπορίου Τροφίμων παρεχομένων συντάξεων. Έχοντες υπ’ όψει: 1.Τας διατάξεις: α)Της παρ. 4 του άρθρ. 1 του Ν.Δ. 4577/66 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων». β)Του άρθρ. 42 του Ν.Δ. 175/73 «περί Υπουργικού Συμβουλίου και Υπουργείων» τεθέντος εν ισχύϊ δια του υπ’ αριθ. 396/73 Π.Δ/τος. 2.Γνώμην του Διοικητικού Συμβουλίου του Ταμείου Επικουρικής Ασφαλίσεως Υπαλλήλων Εμπορίου Τροφίμων υποβληθείσαν ημίν δια της υπ’ αριθ. 479/263 από 13 Ιουν. 1975 αναφοράς αυτού, αποφασίζομεν: Αυξάνονται από 1ης Σεπτ. 1975 αι υπό του Ταμείου Επικουρικής Ασφαλίσεως Υπαλλήλων Εμπορίου Τροφίμων καταβαλλόμεναι συντάξεις εις τους συνταξιούχους ων το δικαίωμα συνταξιοδοτήσεως εμπίπτει εις την μέχρι 31 Αυγ. 1975 χρονικόν διάστημα ως ακολούθως: α)κατά ποσοστόν 20% δια τας συντάξεις μέχρι 1.000 δραχμών και β)κατά ποσοστόν 10% δια τας συντάξεις άνω των 1.000 δραχμών, μη δυναμένης της αυξήσεως να είναι μικροτέρας των 200 δραχμών. 